תצהיר כתמיכה לבקשה לביטול הליכי הוצאה לפועל

	

	תצהיר

	אני הח"מ _____________ ת"ז _____________ לאחר שהוזהרתי כי עלי לאמר את האמת וכי אהיה צפוי לעונשים הקבועים בחוק אם לא אעשה כן, מצהיר בזה בכתב כדלקמן:

	אני עושה תצהירי זה בתמיכה לבקשה לביטול הליכי הוצל"פ בתיק הוצאה לפועל שנפתח כנגדי בלשכת ההוצל"פ ב_____________ אשר מס' התיק הינו _____________ בעקבות פסק-דין שניתן כנגדי במעמד צד אחד במסגרת ת"א _____________ .

	חיוניות ביטול הליכי הוצל"פ, ולחילופין – עיכובם, ודחיפותם

	1. 
	בד-בבד עם הגשת בקשה זו, הגשתי בקשה לביטול פסק-דין אשר בעטיו נפתח תיק זה, ובה טענתי, והוכחתי באמצעות אסמכתאות שלא יכול להיות עורר עליהן, כי מעולם לא נמסר לי כתב התביעה נשוא פסק-הדין וכי קיימת לי הגנה טובה כנגד טענות כתב התביעה.

	2. 
	בינתיים ניתנה פקודת מאסר נגדי באופן שאיני יכול להמשיך ולנהל אורח חיים תקין כאשר חרב פקודת המאסר מונחת על צווארי.

	3. 
	אקדים ואדגיש כי אינני נמנה על אלה המזלזלים, חלילה, בבית-המשפט ולא בכל הליך משפטי הננקט נגדי, זאת ועוד, אין זו דרכי להתעלם מחובותי אם ישנם כאלה.

	רקע עובדתי בקליפת אגוז

	4. 
	ביום _____________ הגיע שוטר ממשטרת ישראל למעני אשר ברחוב _____________ והשאיר על דלת ביתי הודעה לפיה עלי לסור לתחנת המשטרה באופן דחוף.

	5. 
	יצרתי קשר באמצעות הטלפון עם השוטר והלה הודיע לי כי תלוי ועומד נגדי צו מאסר בשל בזיון יו"ר ההוצל"פ בגין אי-תשלום חוב בתיק הוצל"פ.

	6. 
	השוטר הואיל בטובו ונתן לי אורכה של מספר ימים וזאת על-מנת לברר מדוע תלוי ועומד נגדי צו מאסר ובאלו נסיבות נתקבלו.

	7. 
	ביום _____________ ניגשתי ללשכת ההוצאה לפועל ב_____________ ולתדהמתי כי רבה, נתברר לי כי נפתח כנגדי תיק הוצאה לפועל בלשכת ההוצל"פ ב _____________ אשר מס' התיק הינו _____________ (להלן: "תיק ההוצל"פ"), הואיל וניתן נגדי פסק-דין בשל חוב למשיבה אשר במסגרתו הוצאה פקודת המאסר נגדי.

	8. 
	מצ"ב העתק פסק-הדין ומסומן כנספח א' והינו חלק בלתי-נפרד מתצהירי זה.

	נספח "א"

	9. 
	מייד, יצרתי קשר, באמצעות הטלפון, עם משרד בא-כוח המשיבה ושוחחתי עם הפקידה המטפלת בתיק ההוצל"פ דנן. אולם, זו התייחסה אלי ולבקשותי בזלזול וסירבה להעביר לי את העתקי כתבי בית-הדין אשר בגינם ניתן כנגדי פסק-דין ו/או העתק ממסמכי ההוצל"פ בגינו נפתח תיק ההוצל"פ.

	10. 
	בד-בבד עם הבירור בלשכת ההוצל"פ, פניתי לעורך-דין _____________ אשר יעץ לי לגשת לצלם את תיק ההוצל"פ בלשכת ההוצל"פ ב_____________, וזאת על-מנת ללמוד באיזה נסיבות נפתח התיק נגדי מחד וכן על-מנת שאוכל להתגונן כראוי הן מפני פסק-הדין שניתן כאמור במעמד צד אחד והן מפני טענות כתב התביעה מאידך.

	11. 
	במקביל לנ"ל פנה בא-כוחי בכתב למשרד בא-כוח המשיבה ובו נתבקש בא-כוח המשיבה לספק לבא-כוחי את המסמכים הנדרשים, ברם בא-כוח המבקש לא נענה לפנייה זו לא בכתב ולא בעל-פה, ועד לעצם הגשת תצהירי זה.

	12. 
	מצ"ב המסמכים שנשלחו לבא-כוח המשיבה כאמור ומסומנים ב' בהתאמה כחלק בלתי-נפרד מתצהירי זה.

	נספח "ב".

	13. 
	ביום _____________ נסעתי ללשכת ההוצל"פ ב _____________ וצילמתי את מסמכי תיק ההוצל"פ, מהמסמכים התברר לי כי כתב התביעה, נשוא פסק-הדין אשר בגינו נפתח תיק ההוצל"פ, הוגש בבית-משפט השלום ב_____________ .

	14. 
	בו ביום נסעתי לבית-המשפט השלום ב_____________ כדי לצלם התיק. אולם, שם התברר לי כי התביעה הוגשה כתובענה ממוכנת וכי אין אפשרות לצלם את המסמכים בבית-המשפט. הפקידה בבית-המשפט הפנתה אותי למשרד בא-כוח המשיבה ומסרה לי כי רק שם ניתן לצלם את מסמכי התיק.

	15. 
	נסעתי למשרד בא-כוח המשיבה ושם סירבו בתחילה למסור לי את מסמכי התיק, רק לאחר שעמדתי על שלי בתקיפות נחרצת, נאות בא-כוח המשיבה למסור לי מסמכים מועטים ולא טרח למסור לי סט מלא אשר כולל העתק מכתב תביעה כולל נספחיו וכן העתק אישור המסירה של כתב התביעה בצירוף תצהיר פקיד המסירה כדבעי.

	

	

	

	מדוע לא הוגשה בקשת הרשות להתגונן כלל:

	16. 
	מעיון באישור המסירה של כתב התביעה וכן בתצהיר פקיד המסירה עולה כי לכאורה ביום _____________ נמסר כתב התביעה לאבי ברח' _____________ אשר סירב לחתום על אישור המסירה.

	17. 
	מצ"ב אישור המסירה בצירוף תצהיר פקיד המסיר ומסומנים בהתאמה כנספח ג' והינם חלק בלתי-נפרד מתצהירי זה.

	נספח "ג"

	18. 
	אני אדגיש ואטען כי מעולם לא התגוררתי בכתובת כפי שמצויין באישור המסירה וכן בתצהיר פקיד המסירה.

	19. 
	אני אוסיף ואטען כי הנני נשוי מזה כ- _____________ שנים + _____________ ילדים וכי מאז נישואי לא התגוררתי עם אבי.

	20. 
	זאת ועוד אבי אכן התגורר בעבר בכתובת כפי שמצויין באישור המסירה וכן בתצהיר פקיד המסירה. ברם לא במועד הנקוב באישורים אלה שכן החל מיום _____________ או בסמוך לכך מתגוררים הורי בכתובת: _____________ .

	
	מצ"ב אישור עיריית _____________ ומסומן כנספח ד' והינו חלק בלתי-נפרד מתצהירי זה

	נספח "ד"

	21. 
	יתירה מכך, אני אדגיש ואטען כי אני ובני משפחתי התגוררנו ביישוב _____________ אשר נמצא ב_____________ והחל מיום _____________ או בסמוך לכך אני ובני משפחתי מתגוררים ברח' _____________ .

	22. 
	מצ"ב אישור עיריית _____________ ומסומן כנספח ה' ממנו נלמד כי העברת השם בעיריה בדירה _____________ נעשתה לשמי ביום ה- _____________ והינו חלק בלתי-נפרד מתצהירי זה. אילו היה בא-כוח המשיבה מתאמץ יכול היה הוא לאתר את מקומי בפשטות לנוכח האמצעים הקיימים אז וגם כיום.

	נספח "ה"

	23. 
	ויודגש, כי במשרד הפנים, במועד הנקוב באישור המסירה, היתה כתובתי רשומה ב_____________. מה יותר פשוט היה להוציא תמצית רישום מאת משרד הפנים לצורך ביצוע ההמצאה הנ"ל, ולבצע המצאה לכתובתי ב_____________ וזאת גם אם בפועל הייתי גר ברחוב_____________ וטרם עדכנתי את כתובתי.

	24. 
	מעבר לנדרש, אדגיש ואטען כי אף טופס האזהרה מלשכת ההוצל"פ לא נמסר לי מעולם.

	25. 
	מצ"ב העתק מאישור המסירה של טופס האזהרה ומסומן כנספח ו' והינו חלק בלתי-נפרד מתצהירי זה.

	נספח "ו"

	26. 
	לא זו אף זו באישור המסירה כפי שהוגש ללשכת ההוצל"פ זייף מאן דהוא את חתימתי ובשל זאת הגשתי תלונה במשטרת ישראל על זיוף.

	
	מצ"ב העתק אישור בדבר הגשת תלונה במשטרה ומסומן כנספח ז' והינו חלק בלתי-נפרד מתצהירי זה.

	נספח "ז"

	27. 
	יתירה מכך, מעולם לא התגוררתי בכתובת כפי שמצויין בתצהיר הפקיד שמסר לכאורה את טופס האזהרה מלשכת ההוצל"פ לי.

	
	ודו"ק: בתצהירו של פקיד המסירה, מר _____________, צויין בסעיף _____________ כי מקום הביצוע של המסירה "_____________ ".

	
	מצ"ב העתק התצהיר ומסומן כנספח ח' והינו חלק בלתי-נפרד מתצהירי זה.

	נספח "ח"

	28. 
	מיותר לציין כי מעולם לא גרתי בכתובת הנ"ל. וכי התגוררתי בישוב _____________ כאמור לעיל.

	29. 
	אין כל ספק כי תצהירו של השליח הינו מזוייף ולא נכון ואף חתימתי על אישור המסירה שצורף לו זוייפה אף היא. על כל פנים אין המדובר בחתימתי.

	30. 
	עובדה נוספת וחמורה לכשעצמה הינה העובדה כי בתצהיר פקיד המסירה לא מופיע בסעיף _____________ תאריך המסירה ושעת המסירה כמקובל וכנהוג.

	31. 
	לאור האמור עולה כי אני מעולם לא קיבלתי את כתב התביעה ואף לא את מסמכי ההוצל"פ לאחר פתיחת תיק ההוצל"פ וכי ננקטו נגדי הליכים שלא כדין ומכאן יובן מדוע לא הגשתי בקשת רשות להתגונן מטעמי כלל.

	32. 
	התנהגותי הינה בתום-לב גמור, לא בשל הזנחה חלילה מצידי ו/או זילזול בבית-המשפט ובצד שכנגד.

	33. 
	בנסיבות העניין, ניתן וראוי להורות על ביטול כל הליכי ההוצל"פ, לרבות פקודת המאסר האמורה, שכן מוכח כבר בשלב זה, במסמכים שצורפו לבקשה זו באופן שאינו משתמע לשתי פנים ושלא יכול להיות עוררין עליו, כי טופס האזהרה לא נמסר מעולם לי כאמור.

	34. 
	עיכוב ההליכים בלבד יותיר אותי בחוסר אונים, עד למתן החלטה סופית בבקשת ביטול פסק-הדין וזאת כאשר טענותי מוכחות ללא כל ספק שהוא כאמור, ולפיכך מתבקש וחיוני ביטולם של הליכי ההוצל"פ.

	35. 
	לחילופין, ואם בכל זאת לא ימצא כב' בית-המשפט לנכון לבטל את ההליכים, מתבקש לפחות עיכובם לאור כל האמור.

	36. 
	ביצוע פקודת המאסר, אם תתבקש, במצב בו מעולם לא נמסר לי טופס האזהרה מהווה פגיעה קשה וחמורה מאין כמוה בזכות היסוד של חירותי באופן שלא ניתן לתיקון כלל, ומשום כך יש להורות על ביטול הליכים לגבי פקודת המאסר כמבוקש.

	37. 
	הבקשה מתבקשת במעמד צד אחד שכן איני יכול לנהל אורח חיים תקין כאשר חרב המאסר מונחת על צווארי כאמור, וביטול פקודת המאסר הינו דחוף ביותר וחיוני עבורי כמו אויר לנשימה.

	38. 
	לכך מתווסף החשש הכבד מנקיטת הליכי מאסר בפועל על-ידי משטרת ישראל נגדי על-אף צדקת טענותיו וייגרם לי הנזק שהבקשה באה למנוע ובטרם תינתן החלטה שלא במעמד צד אחד.

	39. 
	עולה איפוא כי יש לקבל את הבקשה מכל אחד מהנימוקים הבאים ומכולם במצטבר, וכפי שהובאו לעיל בהרחבה.

	40. 
	זה שמי, זו חתימתי ותוכן תצהירי אמת.

	
	
	

	
	תאריך
	

	
	__________________

__________________

ת"ז _____________

	אישור

	הנני מאשר בזה כי ביום _________________ הופיעה בפני, _________________ עורך-דין, במשרדי ברח' _________________ מר _________________ הנ"ל (המוכר לי באופן אישי) ואחרי שהזהרתיו כי עליו להצהיר את האמת וכי יהיה צפויי לעונשים הקבועים בחוק אם לא יעשה כן, אישר את נכונות הצהרתו הנ"ל וחתם עליה בפני.

	

	
	

	
	

	חותמת
	
	עו"ד _____________

	
	


